Diari Oficial de la Generalitat Valenciana


Sumari del DOGV 6891, del 29-10-2012 (2012/9934)

RESOLUCIÓ de 22 d'octubre de 2012, de la presidenta de Teatres de la Generalitat Valenciana, per la qual es convoca un concurs públic per a la concessió d'ajudes als municipis de la Comunitat Valenciana per al foment de la seua programació cultural l'any 2012 i que conformaran el Circuit Valencià de Teatre i Dansa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6891

Data del DOGV
:   29-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9934


Data del document
:   22-10-2012

Organisme emissor
:   Conselleria de Turisme, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 22 d'octubre de 2012, de la presidenta de Teatres de la Generalitat Valenciana, per la qual es convoca un concurs públic per a la concessió d'ajudes als municipis de la Comunitat Valenciana per al foment de la seua programació cultural l'any 2012 i que conformaran el Circuit Valencià de Teatre i Dansa. [2012/9934]
La Llei 7/2007, de 9 de febrer, de la Generalitat, d'Ordenació del Teatre i de la Dansa, establix que conformen el Circuit Valencià de Teatre i Dansa el conjunt de municipis i entitats de la Comunitat Valenciana que, amb el doble objectiu de fomentar l'atenció al teatre i la dansa valencians i d'aproximar estes modalitats de la cultura a diferents municipis de la Comunitat Valenciana, duguen a terme, en instal·lacions de què siguen propietaris o tinguen l'ús, una programació estable de teatre i dansa que ajude a la creació i consolidació de nous públics.
Així mateix, establix que Teatres de la Generalitat (d'ara en avant TGV) col·laborarà econòmicament amb els ajuntaments que ho sol·liciten i reunisquen els requisits establits, que conformaran el Circuit Valencià de Teatre i Dansa, i atendrà prioritàriament els municipis o entitats que programen espectacles de factura valenciana, o amb participació valenciana, o en valencià, valorant, junt amb això, altres criteris objectius com: pressupost municipal o de l'entitat destinat a l'exhibició, població de la localitat i públic real assistent, així com els resultats obtinguts.
Amb esta finalitat, TGV, atenint-se als principis de publicitat i concurrència, convoca les presents ajudes a fi de fomentar i recolzar la programació cultural en els municipis de la Comunitat Valenciana, amb el fi últim de difondre les arts escèniques per tot el territori de la Comunitat.
Per tot això, i fent ús de les facultats que em conferix l'article 28, e) de la Llei 5/1983, de 30 de desembre, del Consell, i l'article 5 del Decret 36/1994, de 21 de febrer, del Govern Valencià, pel qual s'aprova el Reglament Orgànic i Funcional de l'ens públic Teatres de la Generalitat Valenciana, modificat pel Decret 21/2004, de 13 de febrer, i atenent el que disposa la Llei 38/2003, de 17 de novembre, General de Subvencions, resolc,
Primer
Convocar un concurs públic per a la concessió d'ajudes als municipis de la Comunitat Valenciana per al foment i suport de la seua programació cultural l'any 2012 i aprovar les bases i els annexos per les quals es regiran estes ajudes.
Segon
L'import global màxim d'estes ajudes és de cinc-cents dèsset mil nou-cents noranta euros (517.990 €), que s'abonaran a càrrec dels crèdits del capítol IV, línia de subvenció SE000049, del pressupost de l'ens públic TGV per a l'any 2012.
Tercer
La present convocatòria d'ajudes no necessita ser notificada a la Comissió Europea, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques per no complir el requisit de l'avantatge econòmic per a una empresa ni el del falsejament de la competència afectant els intercanvis comercials entre estats membres de l'article 107.1 del Tractat de Funcionament de la Unió Europea.
Quart
La present resolució produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que disposen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 14, i 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de l'òrgan que dicta el present acte, en el termini d'un mes a comptar de l'endemà de la seua publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.
València, 22 d'octubre de 2012.- La presidenta de Teatres de la Generalitat Valenciana: Lola Johnson Sastre.
ANNEX I
Bases reguladores de la convocatòria pública per a la concessió d'ajudes als municipis de la Comunitat Valenciana per al foment de la seua programació cultural l'any 2012 i que conformaran el Circuit Valencià de Teatre i Dansa
CAPÍTOL I
Disposicions generals
Primera. Objecte i finalitat
1. L'objecte de les presents ajudes és fomentar i recolzar la programació cultural en els municipis de la Comunitat Valenciana amb el fi últim de difondre les arts escèniques per tot el territori de la Comunitat durant l'any 2012.
2. Als efectes d'esta convocatòria, es consideren companyies valencianes i empreses valencianes aquelles la seu social de les quals radique a la Comunitat Valenciana.
Segona. Règim d'estes ajudes
1. El procediment de concessió d'estes ajudes es tramitarà en règim de concurrència competitiva.
2. Esta convocatòria es regirà per les presents bases i per la resolució que les aprova. En el que no preveuen estes bases, serà aplicable la Llei 38/2003, General de Subvencions, el seu reglament aprovat pel Reial Decret 887/2006 i el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana.
3. La presentació de la sol·licitud per a optar a esta ajuda implica la plena acceptació pel sol·licitant de les bases per les quals es regix esta convocatòria.
Tercera. Import global, quanties unitàries màximes i activitat subvencionada
1. L'import global màxim d'estes ajudes és de 517.990 euros, que s'abonaran a càrrec dels crèdits del capítol IV, línia de subvenció SE000049, del pressupost de l'ens públic TGV per a l'any 2012.
2. Dins dels límits pressupostaris i d'acord amb els criteris que establixen les bases, s'establixen els límits màxims per beneficiari de 14.000 euros per als municipis que opten per la modalitat A, de programació estable; de 8.000 euros per als municipis que opten per la modalitat B, de programació estable reduïda, i de 4.000 euros per als municipis que opten per la modalitat C, de programació estable mínima.
L'import de les ajudes a concedir, dins dels límits indicats en el paràgraf anterior, serà com a màxim del 50 per cent del preu dels espectacles de companyies professionals de teatre i dansa valencianes o distribuïts per empreses radicades a la Comunitat Valenciana que figuren en el projecte d'activitat de 2012.
3. L'activitat subvencionada és la programació d'espectacles de companyies professionals de teatre i dansa valencianes o distribuïts per empreses radicades a la Comunitat Valenciana que figuren en el projecte d'activitat de 2012.
Quarta. Beneficiaris i requisits
1. Dins dels límits pressupostaris i d'acord amb les condicions i criteris que establixen estes bases, podran ser beneficiaris d'estes ajudes els municipis, agrupacions de municipis i organismes públics creats per les corporacions locals de la Comunitat Valenciana que tinguen atribuïda la gestió de les seues sales teatrals i reunisquen els requisits següents:
a) Disposar d'un teatre adequat per a les representacions teatrals i de dansa. El teatre haurà de comptar amb les mesures i infraestructura adequades per a la correcta realització de les representacions.
b) Disposar d'un gestor cultural professional que realitze les labors de programació de la sala, amb independència que tinga responsabilitats de gestió cultural en altres sectors del mateix consistori.
c) Realitzar una programació estable durant la temporada teatral.
Es considera que es realitza una programació estable quan s'inclou en la programació de l'exercici 2012, en funció de la modalitat en què se sol·licite l'ajuda:
- Modalitat A (programació estable): un mínim de huit espectacles de companyies professionals dels quals almenys sis hauran de ser de companyies professionals valencianes de teatre i dansa. En la programació haurà d'haver-hi espectacles valencians d'ambdós modalitats artístiques.
- Modalitat B (programació estable reduïda): un mínim de sis espectacles de companyies professionals valencianes de teatre i dansa. En la programació haurà d'haver-hi espectacles valencians d'ambdós modalitats artístiques.
- Modalitat C (programació estable mínima): un mínim de quatre espectacles de companyies professionals valencianes de teatre i dansa. En la programació haurà d'haver-hi espectacles valencians d'ambdós modalitats artístiques.
2. En el cas d'organismes públics creats per les corporacions locals que tinguen atribuïda la gestió de les seues sales teatrals, hauran, a més, de complir les condicions següents:
a) Si la sala teatral no figura en l'inventari de béns com a propi o adscrit a l'organisme, la participació en esta convocatòria haurà de ser autoritzada per l'ajuntament de qui depenga.
b) Correspondrà a l'organisme públic local sol·licitar l'ajuda, finançar la programació a càrrec dels recursos propis que figuren en els seus pressupostos i els altres drets i obligacions que es deriven d'estes bases per als sol·licitants i beneficiaris d'estes ajudes.
3. No podran obtindre la condició de beneficiàries les persones o entitats que incórreguen en les prohibicions arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions (BOE 18.11.2003).
Quinta. Presentació de sol·licituds
1. El termini de presentació de sol·licituds serà de 20 dies hàbils, a comptar del següent a la publicació de la convocatòria en el Diari Oficial de la Comunitat Valenciana.
2. Les sol·licituds es formalitzaran segons el model d'instància que s'adjunta a la present com a annex II i es dirigiran a Teatres de la Generalitat Valenciana.
3. Els models d'impresos normalitzats (sol·licituds i la resta de documentació) estaran disponibles en les oficines de TGV i en el seu web ().
4. Les sol·licituds podran presentar-se en el Registre de Teatres de la Generalitat Valenciana (Teatre Principal, c/ Poeta Querol, s/n, València 46910); en el Registre General de la Conselleria de Turisme, Cultura i Esport, i en els registres de les direccions territorials de Turisme, Cultura i Esport de València, Castelló i Alacant. Igualment, podrà utilitzar-se qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En el cas que la sol·licitud s'envie per correu certificat, la dita sol·licitud es presentarà en un sobre obert en l'oficina de correus, perquè la instància siga datada i segellada abans de ser certificada.
Les direccions territorials de Turisme, Cultura i Esport remetran les sol·licituds d'ajuda a TGV en el termini màxim de 10 dies comptats des del següent a la finalització del termini de presentació de sol·licituds.
5. Els qui així ho desitgen, podran realitzar la presentació i el registre per mitjans electrònics i sol·licitar que les comunicacions i notificacions s'efectuen per la dita via. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics; la Llei 3/2010, de 5 de maig, de la Generalitat, d'Administració Electrònica de la Comunitat Valenciana, així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir els requisits de seguretat establits, la designació de la direcció o bústia de correu electrònic, a l'efecte de realitzar les notificacions a l'interessat, haurà de correspondre amb la proporcionada per la Generalitat, amb domini cv.gva.es.
Es requerirà, per a sol·licitar este tipus d'ajudes per via telemàtica, un certificat de firma electrònica de l'entitat emés per l'ACCV ().
La tramitació telemàtica pot realitzar-se a través del PROP, en la següent URL:
.
Els documents indicats en la base següent, lletres d) a j), poden ser aportats de forma telemàtica. En el cas dels documents e) i f), només s'acceptaran en format .pdf i hauran d'estar firmats per mitjà de la plataforma de firma en línia de l'ACCV .
Sexta. Documentació que ha d'acompanyar-se a la sol·licitud
1. Les sol·licituds hauran d'anar acompanyades de la documentació següent (original o còpia compulsada):
a) Documentació amb les característiques tècniques i infraestructura que disposa el teatre, plans, aforament màxim, etc., que acrediten que este és adequat per a la realització de representacions teatrals i de dansa. En cas de comptar amb diversos espais escènics, haurà de presentar la documentació mencionada de cada un d'estos. Els municipis que van conformar el Circuit Valencià de Teatre i Dansa per haver sigut beneficiaris d'una ajuda en la convocatòria de l'any 2011 o aquells la documentació dels quals ja estiga en poder de TGV, no l'hauran de presentar novament, llevat que s'haja modificat o que els siga requerida expressament.
b) Currículum del gestor cultural que realitze les labors de programació de la sala, indicant la seua relació laboral o contractual amb l'ajuntament.
c) Memòria amb la programació escènica realitzada l'any 2011. Es diferenciarà l'origen de la companyia, el gènere, l'idioma, l'espai, la data, el tipus de programació (regular o campanya específica), les funcions realitzades, el caixet, l'aforament, els espectadors i la recaptació. La memòria es presentarà omplint un formulari que estarà disponible en les oficines de TGV. Queden exceptuats els municipis que ja van presentar este informe com a justificació de l'ajuda concedida en 2011.
d) Annex III. Programació de teatre i dansa durant l'exercici 2012.
Si en el moment de presentar la sol·licitud, l'ajuntament no té contractat l'últim trimestre de l'any, i en atenció a les estrenes que puguen produir-se al llarg de la temporada, servirà indicar per a este període concret la procedència de la companyia que es pretén programar, si es tracta de teatre o de dansa, el caixet aproximat que es destinaria, i una data provisional; tot això sense contravindre la base 11.2.b) d'esta mateixa convocatòria.
e) Pressupost anual d'ingressos i gastos relacionats amb la programació de companyies professionals de teatre i dansa per a l'exercici 2012. S'especificarà els preus d'entrada aplicats a les diferents funcions.
f) Certificat de l'acord adoptat per l'òrgan de govern de la corporació local en què s'aprove sol·licitar esta subvenció i es faculte el seu representant per a subscriure la petició.
En el cas d'organismes públics, certificat de l'acte o de l'acord adoptat per l'òrgan competent de l'ajuntament de què depén, pel qual s'autoritza a l'entitat pública a participar en esta convocatòria, expedit pel secretari o la secretària de la corporació local.
g) Declaració de totes les subvencions que s'hagen sol·licitat o hagen sigut concedides, així com el seu import, per altres administracions o ens públics o privats amb la mateixa finalitat (annex II).
h) Declaració responsable de no incórrer en les prohibicions per a obtindre la condició de beneficiari arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions (annex II).
i) Acreditació del compliment de les obligacions tributàries, estatals i autonòmiques, i enfront de la Seguretat Social en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. El compliment de les dites obligacions s'acreditarà per mitjà d'una declaració responsable inclosa en l'annex II.
j) En el cas de nou perceptor o de canvi de número de compte bancari, s'aportarà el model de domiciliació bancària inclòs com a annex IV.
2. Si la sol·licitud no inclou totes les dades exigides o falta documentació, es requerirà l'interessat perquè, en el termini de 10 dies hàbils, esmene estos defectes, amb indicació que, si no ho fa així, es considerarà que ha desistit de la seua petició, prèvia resolució que haurà de ser dictada en els termes que preveu l'article 42, tal com establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
La documentació que haja de ser esmenada haurà de presentar-se en TGV o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
3. En tot cas, la Direcció General de Teatres de la Generalitat podrà requerir els sol·licitants perquè proporcionen qualsevol informació aclaridora que siga necessària per a la gestió de la seua sol·licitud.
Sèptima. Criteris de valoració
La valoració de les sol·licituds presentades es realitzarà basant-se en la informació referida en la base anterior i d'acord amb els criteris següents:
- Quantitat i qualitat de la programació professional, tant de teatre com de dansa. Es valorarà la diversitat de gèneres, incloent-hi espectacles professionals en qualsevol de les seues diferents manifestacions escèniques (teatre infantil, dansa i teatre de carrer, dansa de creació contemporània, teatre performàtic i experimental, monòlegs, etc.). Fins a 30 punts.
- Nombre de companyies professionals valencianes programades. Es valorarà positivament la programació de companyies valencianes en nombre superior al mínim requerit en la base quarta. Fins a 30 punts.
- Pressupost municipal o de l'entitat destinat a l'exhibició. Fins a 20 punts.
- Memòria d'activitats, trajectòria i resultats. Fins a 15 punts.
- Aplicació de preus d'entrada en els espectacles que es realitzen en teatres o recintes tancats. Fins a 5 punts.
Octava. Procediment de concessió: instrucció i resolució.
1. La Direcció General de TGV serà l'òrgan competent per a l'ordenació i instrucció del procediment de concessió. L'òrgan instructor, realitzades les activitats d'instrucció pertinents, traslladarà els expedients a la comissió indicada en l'apartat següent.
2. Per a l'avaluació de les sol·licituds presentades, es constituirà una comissió de valoració presidida per la Direcció General de TGV o per la persona en qui delegue, i formaran part de la dita comissió, a més, huit vocals designats per esta. El secretari d'esta comissió, amb veu però sense vot, serà designat per la Direcció General de TGV entre el personal de l'ens.
3. La comissió de valoració podrà requerir dels interessats totes les dades i acreditacions que consideren necessàries per a la qualificació dels projectes.
4. L'esmentada comissió avaluarà les sol·licituds d'acord amb els criteris de valoració establits en les presents bases, i emetrà un informe en què es concretarà el resultat de l'avaluació efectuada. En el dit informe s'especificaran els criteris de valoració seguits, la valoració i ponderació de les sol·licituds, i basant-se en això s'establirà una prelació per orde de major a menor puntuació.
5. L'òrgan instructor, a la vista de l'expedient i de l'informe de la comissió, formularà una proposta de resolució definitiva que elevarà la presidenta de Teatres de la Generalitat Valenciana, que serà la competent per a resoldre.
Novena. Termini de resolució i notificació
1. El termini màxim per a resoldre i notificar la resolució del procediment serà de sis mesos a comptar de la data en què produïsca efectes esta convocatòria. Transcorregut el dit termini sense que s'haja dictat i notificat resolució expressa, s'entendrà desestimada la sol·licitud d'ajuda, sense perjuí de l'obligació de resoldre, conforme a l'article 42 de la Llei 30/1992, de 26 de novembre.
2. La resolució del procediment es notificarà als interessats únicament per mitjà de la publicació en el Diari Oficial de la Comunitat Valenciana. Esta publicació substituirà la notificació, de conformitat amb el que preveu l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Deu. Publicació
La resolució de la convocatòria es publicarà en la web de Teatres de la Generalitat Valenciana ().
La publicació de la resolució en el DOCV tindrà així mateix els efectes de publicitat de les subvencions establit en l'article 18 de la Llei General de Subvencions.
Onze. Obligacions dels beneficiaris
Són obligacions del beneficiari:
a) Realitzar l'activitat que fonamenta la concessió de la subvenció d'acord amb el programa presentat durant l'exercici 2012 i justificar la seua realització en els terminis establits.
b) Comunicar a TGV qualsevol canvi que es produïsca en el programa definitiu de l'activitat abans de realitzar-la.
c) Fer constar en tota publicació, fullet, programa, publicitat, en qualsevol mitjà o suport que es realitze, incloent-hi els suports electrònics i digitals, el patrocini de la Generalitat Valenciana. Per a això s'inseriran, en un lloc preferent i destacat, els logotips de TGV i de la Generalitat Valenciana, d'acord amb les normes d'identitat corporativa d'estes institucions. Els logotips estaran disponibles en la pàgina web de TGV i podran ser facilitats des de les oficines de l'ens.
d) Justificar el compliment dels requisits i condicions, així com la realització de l'activitat i el compliment de la finalitat que determinen la concessió o el gaudi de la subvenció.
e) Comunicar l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
f) Conservar els documents justificatius de l'aplicació dels fons rebuts per a poder justificar el gasto i atendre les actuacions de comprovació i control.
g) Procedir al reintegrament dels fons percebuts en els supòsits previstos en l'article 37 de la Llei General de Subvencions.
h) Les altres que establix la Llei General de Subvencions en l'article 14 i la Llei d'Hisenda Pública de la Generalitat Valenciana.
2. Igualment, els beneficiaris s'obliguen a transmetre a TGV la informació que, si és el cas, els siga sol·licitada, en els termes i formats que se li indiquen, en relació a la programació de teatre i dansa anual realitzada.
Dotze. Justificació i pagament de les ajudes
1. El pagament d'estes ajudes es realitzarà sempre que l'activitat s'haja realitzat d'acord amb el programa presentat i es justifique correctament el seu ús en el termini establit a este efecte. Tots els documents que servisquen per a justificar esta subvenció hauran de presentar-se a TGV fins al dia 20 de desembre de 2012. A partir d'este dia, el crèdit pressupostari quedarà anul·lat i es perdrà el dret a cobrar l'ajuda concedida.
2. Una vegada revisada i comprovada la justificació, es procedirà al pagament, en els terminis legalment establits, de fins al 50 per cent de l'import dels caixets de les companyies professionals valencianes o distribuïdes per empreses valencianes, sense superar en cap cas la quantia de la subvenció concedida. La subvenció es farà efectiva per mitjà d'una transferència al compte bancari assenyalat per cada beneficiari en la seua sol·licitud.
3. Els beneficiaris d'estes ajudes justificaran l'activitat subvencionada per mitjà de la rendició d'un compte justificatiu del gasto realitzat en què constaran els documents següents:
a) Una memòria de gestió anual amb la programació realitzada i resultats obtinguts.
b) Una memòria econòmica justificativa del cost de la programació realitzada.
c) Justificants de gastos dels caixets o imports abonats a totes les companyies professionals programades. Els justificants de gastos es presentaran separats en tres grups (companyies valencianes, companyies no valencianes distribuïdes per empreses valencianes i altres companyies) i aniran precedides d'una relació detallada i numerada amb el contingut de cada u.
d) Acreditació del pagament dels caixets corresponents a les companyies professionals valencianes i a les no valencianes distribuïdes per empreses valencianes, o si no n'hi ha, i només per a les funcions realitzades en l'últim trimestre de 2012, document acreditatiu del reconeixement de deute.
e) Publicitat en mitjans de comunicació, fullets i cartells editats, on figuren de forma visible els logotips de Teatres de la Generalitat Valenciana i de la Generalitat Valenciana.
4. En el cas que les activitats hagen sigut finançades amb la subvenció, i, a més, amb fons propis o altres subvencions o recursos, haurà d'acreditar-se en la justificació, per mitjà d'una relació detallada, l'import, la procedència i l'aplicació d'estos fons a les activitats subvencionades, d'acord amb el que establix l'article 30.4 de la Llei 38/2003, de 17 de novembre, General de Subvencions.
5. Es consideren gastos subvencionables els realitzats en l'exercici 2012. Es considera gasto realitzat el que ha sigut efectivament pagat amb anterioritat a la finalització del període de justificació o el deute del qual haja sigut formalment reconegut.
Tretze. Altres disposicions
1. Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions, ajudes, ingressos o recursos fora dels casos permesos per les presents bases, podrà donar lloc a modificar la resolució de concessió.
En el supòsit d'obtenció concurrent d'altres aportacions que siguen compatibles, la modificació només es produirà si la suma de les ajudes supera el cost de l'activitat subvencionada, i es minorarà en este cas la quantitat que excedisca el cost final de l'activitat.
2. Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció, en els supòsits previstos en l'article 37 de la Llei 38/2003, de 17 de novembre, General de Subvencions, així com per incompliment de qualsevol dels requisits i obligacions estipulats en la present convocatòria.
En cas d'incompliment parcial, la fixació de la quantitat que haja de ser reintegrada es determinarà en aplicació del principi de proporcionalitat, sempre que l'activitat exercida s'aproxime significativament al compliment total i els beneficiaris acrediten una actuació inequívocament tendent a la satisfacció dels seus compromisos.
3. Les economies que puguen produir-se perquè es produïsca alguna renúncia, es revoque alguna subvenció o per qualsevol altre supòsit en aplicació d'allò que s'ha indicat en les presents bases, podran disposar-se, a proposta de l'òrgan instructor i per mitjà d'una nova resolució de la presidenta de Teatres de la Generalitat Valenciana, incrementant la quantitat concedida a algun dels beneficiaris o incloent altres que, havent complit els requisits, no hagen rebut ajuda.
4. Estes ajudes són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que, en cap cas, aïlladament o en conjunt, supere el cost de l'activitat subvencionada.